stanford-oval/wikipedia huggingface dataset:
มูเซ ฮัสซัน ชีค ซายิด อับดุลเล

| มูเซ ฮัสซัน ชีค ซายิด อับดุลเล |
| --- | --- |


เอกอัครราชทูตประจำสาธารณรัฐอิตาลี
อยู่ในวาระ
เริ่มดำรงตำแหน่ง  20 มิถุนายน พ.ศ. 2556
รักษาการประธานาธิบดีโซมาเลีย
ดำรงตำแหน่ง 20 สิงหาคม พ.ศ. 2555 – 28 สิงหาคม พ.ศ. 2555
ก่อนหน้า: ชารีฟ ชีค อาห์เหม็ด
ถัดไป: โมฮัมเหม็ด ออสมาน จาวารี (รักษาการ)
 
ข้อมูลส่วนบุคคล
เกิด: พ.ศ. 2482/2483 (อายุ 74-75 ปี)
ศาสนา: อิสลาม
พรรคการเมือง: อิสระ

พลจัตวา มูเซ ฮัสซัน ชีค ซายิด อับดุลเล (โซมาลี: Muuse Xasan Sheekh Sayyid Cabdulleh, อาหรับ: موسى حسن الشيخ سعيد عبد الله) หรือที่รู้จักกันในนาม มูเซ ฮัสซัน อับดุลเล เป็นนักการทหารและนักการเมืองอาวุโสชาวโซมาเลีย เขาเคยดำรงตำแหน่งรักษาการประธานาธิบดีโซมาเลีย ประธานชั่วคราวของรัฐสภากลาง ปัจจุบันอับดุลเลเป็นเอกอัครราชทูตประจำสาธารณรัฐอิตาลี
มัสยิดอัลอักศอ

| มัสยิดอัลอักศอ |
| --- | --- |
جامع الأقصى‎ المصلى القبلي‎ المسجد الاقصى‎ (พิพาท)

ศาสนา
ศาสนา: อิสลาม
หน่วยงานกำกับดูแล: มุฮัมมัด อะห์มัด ฮุซัยน์ (แกรนด์มุฟตีเยรูซาเลม)
ที่ตั้ง
ที่ตั้ง: เนินพระวิหาร (เยรูซาเลมตะวันออก)
ที่ตั้งในเมืองเก่าเยรูซาเลม
ผู้บริหาร: Jerusalem Islamic Waqf
พิกัดภูมิศาสตร์: 31°46′34″N 35°14′09″E﻿ / ﻿31.77617°N 35.23583°E﻿ / 31.77617; 35.23583
สถาปัตยกรรม
ประเภท: มัสยิด
รูปแบบ: อิสลามตอนต้น
เริ่มก่อตั้ง: คริสต์ศตวรรษที่ 7–8
ลักษณะจำเพาะ
ทิศทางด้านหน้า: เหนือ–ตะวันตกเฉียงเหนือ
ความจุ: มากกว่า 5,000 คน
วัสดุ: หินปูน (กำแพงส่วนนอก, ด้านหน้าอาคาร), ตะกั่วและคอนกรีต (โดม), หินอ่อนสีขาว (เสาหินข้างใน) และโมเสก
มัสยิดอัลอักศอ (อาหรับ: المسجد الاقصى) เรียกอย่างถูกต้องว่า ญามิอุลอักศอ (อาหรับ: جامع الأقصى) มีอีกชื่อว่า มัสยิดกิบลี หรือ มุศ็อลลากิบลี (อาหรับ: المصلى القبلي, อักษรโรมัน: al-muṣallā al-qiblī, แปลตรงตัว 'หอละหมาดกิบลัต (ใต้)') เป็นมัสยิดรวมหรือหอละหมาดในย่านเมืองเก่าของเยรูซาเลม บางข้อมูลให้ชื่ออาคารนี้ว่า มัสยิดอัลอักศอ แต่ชื่อนี้เป็นที่โต้แย้ง เนื่องจากสามารถใช้กับพื้นที่ทั้งหมดที่เป็นที่ตั้งของอาคารได้ พื้นที่ที่กว้างกว่ามีอีกชื่อว่า ฮะรอมุชชะรีฟ ประกอบด้วยพื้นที่มัสยิดอัลอักศอและเนินพระวิหาร
ในสมัยเคาะลีฟะฮ์ อุมัรแห่งรัฐเคาะลีฟะฮ์รอชิดูน (ค. 634 – 644) หรือเคาะลีฟะฮ์ มุอาวิยะฮ์ที่ 1 แห่งรัฐเคาะลีฟะฮ์อุมัยยะฮ์ (ค. 661 – 680) มีการสร้างอาคารละหมาดขนาดเล็กบนพื้นที่ใกล้กับที่ตั้งของมัสยิด ส่วนมัสยิดในปัจจุบันที่ตั้งอยู่บนกำแพงตอนใต้ของพื้นที่นั้น สร้างขึ้นโดยอับดุลมะลิก เคาะลีฟะฮ์อุมัยยะฮ์องค์ที่ 5 (ค. 685 – 705) หรืออัลวะลีดที่ 1 (ค. 705 – 715) ผู้สืบทอดของพระองค์ (หรือทั้งสองพระองค์) ในแนวเดียวกันกับโดมแห่งศิลา หลังมัสยิดถูกทำลายจากแผ่นดินไหวใน ค.ศ. 746 จึงมีการสร้างใหม่ใน ค.ศ. 758 โดย อัลมันศูร เคาะลีฟะฮ์แห่งรัฐเคาะลีฟะฮ์อับบาซียะฮ์ จากนั้นจึงขยายเพิ่มเติมใน ค.ศ. 780 โดยเคาะลีฟะฮ์ อัลมะฮ์ดี โดยมีทางเดินสิบห้าแถวและโดมกลาง แต่มัสยิดนี้ถูกทำลายจากแผ่นดินไหวที่หุบเขาทรุดจอร์แดน ค.ศ. 1033 ก่อนที่จะสร้างขึ้นใหม่โดยเคาะลีฟะฮ์ อัซซอฮิรแห่งรัฐเคาะลีฟะฮ์ฟาฏิมียะฮ์ โดยลดทางเดินเหลือ 7 แถว แต่ตกแต่งภายในด้วยซุ้มประตูตรงกลางวิจิตรบรรจงที่ปูด้วยโมเสกรูปพืชพรรณ โครงสร้างปัจจุบันรักษาโครงร่างในคริสต์ศตวรรษที่ 11
ในระหว่างการบูรณะเป็นระยะ ๆ ราชวงศ์อิสลามที่ปกครองพื้นที่นี้ได้สร้างมัสยิดและอาณาบริเวณเพิ่มเติม เช่น โดม ด้านหน้าอาคาร หออะษาน กับมินบัร และโครงสร้างภายใน ก่อนทีนักรบครูเสดเข้ายึดครองใน ค.ศ. 1099 มัสยิดนี้เคยเป็นพระราชวัง หลังจากนั้นจึงกลายเป็นกองบัญชาการของอัศวินเทมพลาร์ หลังเศาะลาฮุดดีนยึดพื้นที่นี้คืนใน ค.ศ. 1187 โครงสร้างนี้จึงกลับไปเป็นมัสยิด แล้วมีโครงการบูรณะ ซ่อมแซม และขยายในศตวรรษถัดมาของรัฐสุลต่านอัยยูบ รัฐสุลต่านมัมลูก จักรวรรดิออตโตมัน สภามุสลิมสูงสุดของบริติชปาเลสไตน์ และในสมัยเวสต์แบงก์ภายใต้การครอบครองของจอร์แดน มัสยิดนี้อยู่ภายใต้การบริหารแบบอิสระของ Jerusalem Islamic Waqf นับตั้งแต่เริ่มต้นการครอบครองเวสต์แบงก์ของอิสราเอล
มัสยิดอัลอักศอตั้งอยู่ใกล้กับสถานที่ทางประวัติศาสตร์และสถานที่ศักดิ์สิทธิ์ต่าง ๆ ในศาสนายูดาห์และศาสนาคริสต์ โดยเฉพาะในบริเวณพระวิหารในกรุงเยรูซาเลม พื้นที่ทั้งหมดจึงมีความสำคัญทางภูมิรัฐศาสตร์สูง และเป็นบริเวณที่เกิดความรุนแรงและควบคุมไม่ได้โดยหลักในความขัดแย้งอิสราเอล–ปาเลสไตน์
คำนิยาม

ศัพท์ "มัสยิดอัลอักศอ" มาจากอัลกุรอาน ซูเราะฮ์ที่ 17 ("มัสยิดอันไกลโพ้น") ใช้เรียกพื้นที่เนินพระวิหารทั้งหมด ซึ่งมีอีกชื่อหนึ่งว่า ฮะรอมุชชะรีฟ ส่วน "ญามิอุลอักศอ" ใช้เรียกอาคารมัสยิดรวมที่มีโดมสีเงิน นักเขียนชาวอาหรับและเปอร์เซียหลายคนอย่างอัลมักดิซี นักภูมิศาสตร์ในคริสต์ศตวรรษที่ 10 นอซีร์ ฆูสโรว์ นักวิชาการในคริสต์ศตวรรษที่ 11 อัลอิดรีซี นักภูมิศาสตร์ในคริสต์ศตวรรษที่ 12 และมุญีรุดดีน นักวิชาการอิสลามในคริสต์ศตวรรษที่ 15, เช่นเดียวกันกับเอ็ดเวิร์ด โรบินสัน นักบูรพาคดีในคริสต์ศตวรรษที่ 19 Guy Le Strange และเอ็ดเวิร์ด เฮนรี พาล์มเมอร์อธิบายว่า ศัพท์ มัสยิดอัลอักศอ สื่อถึงลานสนามว่างทั้งหมดที่มีอีกชื่อว่า เนินพระวิหาร หรือฮะรอมุชชะรีฟ นั่นคือ พื้นที่ทั้งหมดโดยรวมโดมแห่งศิลา, น้ำพุ, ประตูใหญ่ และหออะษาน 4 แห่ง เนื่องจากอาคารเหล่านี้ยังไม่มีการสร้างในช่วงที่มีการบันทึกกุรอาน อัลมักดิซีกล่าวถึงอาคารทางใต้ (หัวข้อบทความนี้) เป็น Al Mughattâ ("ส่วนที่ถูกคลุม") และนอซีร์ ฆูสโรว์กล่าวถึงสิ่งนี้ด้วยศัพทเปอร์เซียว่า Pushish (ความหมายเดียวกันกับ "Al Mughatta") หรือ มักศูเราะฮ์ (ส่วนของสัมพจนัยทั้งหมด)
อาคารนี้ยังมีอีกชื่อเรียกว่า มัสยิด(อัล)กิบลี หรือมุศ็อลลา(อัล)กิบลี สื่อถึงที่ตั้งทางตอนใต้ของพื้นที่ทั้งหมด เนื่องจากมีการย้ายกิบลัตจากเยรูซาเลมไปยังมักกะฮ์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ มัสยิดอัลอักศอ
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  เวิลด์แคต 
ประจำชาติ:  นอร์เวย์  สเปน  ฝรั่งเศส  BnF data  เยอรมนี  อิสราเอล  สหรัฐ  สวีเดน  เช็กเกีย  โครเอเชีย  นครรัฐวาติกัน 
ภูมิศาสตร์:  Structurae 
วิชาการ:  CiNii 
อื่น ๆ:  IdRef  İslâm Ansiklopedisi 
ส่วนหนึ่งของแผนที่ใน ค.ศ.1841 แสดงทั้ง "มัสยิดอัลอักศอ" กับ "ญามิอุลอักศอ"
มุกตะดา อัศศ็อดร์

นักการเมืองชาวอิรัก
| ซัยยิด กออิด อัลมุญาฮิดมุกตะดา อัศศ็อดร์ |
| --- | --- |
เจ้าตัวในเตหะราน ค.ศ. 2019

ผู้นำขบวนการศ็อดร์
อยู่ในวาระ
เริ่มดำรงตำแหน่ง  5 ธันวาคม ค.ศ. 2003
ก่อนหน้า: มุฮัมมัด ศอดิก อัศศ็อดร์
 
ข้อมูลส่วนบุคคล
เกิด:  (1974-08-04) 4 สิงหาคม ค.ศ. 1974 (50 ปี) นาจาฟ, ประเทศอิรัก
เชื้อชาติ: ชาวอิรัก
พรรคการเมือง: ขบวนการศ็อดร์
การเข้าร่วม พรรคการเมืองอื่น: ซาอิรูน
ที่อยู่อาศัย: เมืองอัศศ็อดร์, นาจาฟ, ประเทศอิรัก

ซัยยิดมุกตะดา บิน มุฮัมมัด อัศศ็อดร์ (อาหรับ: مقتدى الصدر; เกิดวันที่ 4 สิงหาคม ค.ศ. 1974) เป็นนักวิชาการ นักการเมือง และผู้นำทหารชาวอิรักนิกายชีอะฮ์ เขาเป็นผู้นำของขบวนการศ็อดร์และซะรอยาลอิสลาม กองกำลังชีอะฮ์ที่ปฏิรูปจากกองทัพมะฮ์ดี กองทหารอาสาที่เขาเคยนำทัพตอนที่สหรัฐยังอยู่ในประเทศอิรัก ในวันที่ 7 ธันวาคม ค.ศ. 2019 มีโดรนทหารโจมตีที่อัศศ็อดร์
อ่านเพิ่ม

Irena L. Sargsyan & Andrew Bennett. 2016. "Discursive Emotional Appeals in Sustaining Violent Social Movements in Iraq, 2003–11." Security Studies
แหล่งข้อมูลอื่น

How Moqtada al-Sadr Won in Basra
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ  โปแลนด์ 
อื่น ๆ:  IdRef
มุฮัมมัด กะมาล อิสมาอีล

สถาปนิกชาวอียิปต์
| มุฮัมมัด กะมาล อิสมาอีล |
| --- | --- |
เกิด: 13 กันยายน ค.ศ. 1908(1908-09-13)
เสียชีวิต: 2 สิงหาคม ค.ศ. 2008(2008-08-02) (99 ปี)
สัญชาติ: อียิปต์

โครงการสำคัญ: มัสยิดใหญ่แห่งมักกะฮ์ มัสยิดอันนะบะวี
 
มุฮัมมัด กะมาล อิสมาอีล (อาหรับ: محمد كمال اسماعيل; 13 กันยายน ค.ศ. 1908 - 2 สิงหาคม ค.ศ. 2008) เป็นสถาปนิกชาวอียิปต์
อาชีพ

ผลงานที่โดดเด่นที่สุดของเขาคือการขยายมัสยิดใหญ่แห่งมักกะฮ์และมัสยิดอันนะบะวี เช่นเดียวกันกับมุญัมมะอุตตะห์รีร และศาลสูงอียิปต์
มุฮัมมะเราะฮ์

| --- | --- |
มุฮัมมะเราะฮ์กับน้ำมันมะกอก ใบสะระแหน่ และวอลนัต
มื้อ: น้ำจิ้ม
แหล่งกำเนิด: อะเลปโป ซีเรีย
ส่วนผสมหลัก: พริกแดง, วอลนัต, เกล็ดขนมปัง, น้ำเลมอน, กากน้ำตาลทับทิม, พริกเผา, เกลือ, น้ำมันมะกอก, ยี่หร่า
 ตำราอาหาร: มุฮัมมะเราะฮ์   สื่อ: มุฮัมมะเราะฮ์
มุฮัมมะเราะฮ์ (อาหรับ: محمرة แปลว่า "เป็นสีแดง"; อังกฤษ: muhammara) เป็นน้ำจิ้มพริกที่พบในอาหารตุรกีและอาหารเลแวนต์ มีต้นกำเนิดที่เมืองอะเลปโป ประเทศซีเรีย มุฮัมมะเราะฮ์มีส่วนผสมหลักคือพริก (มักจะใช้พริกอะเลปโป), วอลนัต, เกล็ดขนมปังและน้ำมันมะกอก รวมถึงกระเทียม, เกลือ, น้ำเลมอน, กากน้ำตาลทับทิมและเครื่องเทศ เช่น ยี่หร่า ตกแต่งด้วยใบสะระแหน่ด้านบน
มุฮัมมะเราะฮ์ใช้จิ้มหรือทาบนขนมปัง และใช้เป็นซอสทานกับกะบาบหรือเนื้อย่าง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ มุฮัมมะเราะฮ์
Muhammara (Red Pepper and Walnut Spread) | THE NEW YORK TIMES
มุสนัด อะบีฮะนีฟะฮ์

| --- | --- |

ผู้ประพันธ์: อิมามอะบูฮะนีฟะฮ์
ภาษา: ภาษาอาหรับ
ประเภท: ชุดสะสมหะดีษ
มุสนัด อะบีฮะนีฟะฮ์ (อาหรับ: مسند أبو حنيفة) เป็นหนึ่งในการรวบรวมหะดีษของนักวิชาการอิสลาม อิมามอะบูฮะนีฟะฮ์ (ฮ.ศ. 80 - ฮ.ศ. 150)
คำอธิบาย

ประกอบด้วยเกือบห้าร้อย (500) หะดีษ หนังสือเล่มนี้ไม่ได้เขียนโดยตรงโดยอิหม่ามอะบูฮะนีฟะฮ์เอง แต่รวบรวมโดยลูกศิษย์ของเขา เขียนขึ้นในช่วงเวลาที่ใกล้เคียงที่สุดในชีวิตของท่านนบีมุฮัมมัด
ดูเพิ่ม

รายชื่อตำราซุนนะฮ์
มุสนัด อัชชาฟิอี
มุสนัด อะฮ์หมัด อิบน์ ฮัมบัล
มุวัฏเฏาะอ์ มาลิก อิบน์ อะนัส
กุตุบุสซิตตะฮ์
มัจญ์มะอ์ อัซซะวาอิด
มุฮัมมัด อัลอัฏฏอส

| ข้อมูลส่วนตัว |
| --- | --- | --- | --- |
ชื่อเต็ม:  มุฮัมมัด อุมัร อัลอัฏฏอส
วันเกิด:   (1997-08-05) 5 สิงหาคม ค.ศ. 1997 (27 ปี)
สถานที่เกิด:  สหรัฐอาหรับเอมิเรตส์
ส่วนสูง:  1.80 m (5 ft 11 in)
ตำแหน่ง:  กองหลัง
ข้อมูลสโมสร
สโมสรปัจจุบัน:  อัลญะซีเราะฮ์
หมายเลข:  6
สโมสรเยาวชน
:  อัลญะซีเราะฮ์
สโมสรอาชีพ*
| ปี |  ทีม |  ลงเล่น |  (ประตู) |
| 2016– |  อัลญะซีเราะฮ์ |   |   |
ทีมชาติ
| 2019– |  สหรัฐอาหรับเอมิเรตส์ |  10 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
มุฮัมมัด อัลอัฏฏอส (อาหรับ: محمد العطاس; เกิดวันที่ 5 สิงหาคม ค.ศ. 1997) เป็นนักฟุตบอลชาวสหรัฐอาหรับเอมิเรตส์ที่เล่นให้กับอัลญะซีเราะฮ์
แหล่งข้อมูลอื่น

ข้อมูลของ มุฮัมมัด อัลอัฏฏอส ที่ ซ็อกเกอร์เวย์
ยะห์ยา อิบน์ อัลกอซิม

ยะห์ยาที่ 3 อิบน์ อัลกอซิม (อาหรับ: يحيى الثالث بن القاسم) เป็นทั้งผู้ปกครองจากราชวงศ์อิดรีสิดองค์ที่ 8 และสุลต่านแห่งประเทศโมร็อกโก พระองค์ครองราชย์หลังจากอะลีที่ 2 สวรรคตใน ค.ศ. 880
พระองค์สวรรคตใน ค.ศ. 904
ยะห์ยา อิบน์ มุฮัมมัด

| ยะห์ยาที่ 1 يحيى الأول |
| --- | --- |
สุลต่านแห่งโมร็อกโก
ครองราชย์: ค.ศ. 848-864
ก่อนหน้า: อะลี อิบน์ มุฮัมมัด
ถัดไป: ยะห์ยาที่ 2 อิบน์ ยะห์ยา
ประสูติ: ค.ศ. 829
สวรรคต: ค.ศ. 864
ราชวงศ์: อิดรีสิด
พระราชบิดา: มุฮัมมัด อิบน์ อิดรีส
ศาสนา: ชีอะฮ์ซัยดียะฮ์
ยะห์ยา อิบน์ มุฮัมมัด (อาหรับ: يحيى بن محمد) ทรงเป็นผู้ปกครองจากราชวงศ์อิดรีสิดและสุลต่านองค์ที่ 5 แห่งประเทศโมร็อกโก
ทรงเป็นพระโอรสของมุฮัมมัด อิบน์ อิดรีส สุลต่านองค์ก่อน พระองค์ครองราชย์หลังอะลีที่ 1 พระปิตุลาที่ปราศจากผู้สืบมรดกสวรรคตใน ค.ศ. 848
พระองค์สวรรคตใน ค.ศ. 864 มีพระชนมายุประมาณ 35 พรรษา และสืบทอดอำนาจต่อโดยพระโอรสของพระองค์ ยะห์ยาที่ 2 อิบน์ ยะห์ยา
ยะห์ยา อิบน์ อิดรีส อิบน์ อุมัร

ยะห์ยา อิบน์ อิดรีส อิบน์ อุมัร (อาหรับ: يحيى بن إدريس بن عمر) ทรงเป็นผู้นำจากราชวงศ์อิดรีสิดและสุลต่านแห่งโมร็อกโกองค์ที่ 9 พระองค์ครองราชย์หลังจากยะห์ยาที่ 3 สวรรคตใน ค.ศ. 904 และสวรรตใน ค.ศ. 917 เมื่อพวกฟาฏิมิดโจมตีโมร็อกโก
รัฐเคาะลีฟะฮ์ฟาฏิมียะฮ์ปกครองโมร็อกโกไปอีก 8 ปีหลังจากยะห์ยาที่ 4 สวรรคต และพวกอิดรีสิดได้อำนาจคืนมาโดยการก่อกบฏของอัลฮะซัน อิบน มุฮัมมัด แต่อยู่ได้แค่ 3 ปี ก็ถูกพวกฟาฏิมิดขับไล่ไป โดยปกครองถึง 10 กว่าปีแล้วถูกโค่นภายใค้การนำของอัลกอซิม กะนูน
ยันก์ญะฮ์

| ยันก์ญะฮ์ |
| --- | --- |
เมือง
ยันก์ญะฮ์ที่ตั้งของยันก์ญะฮ์ในประเทศอิรัก
พิกัด: 34°51′24.8″N 44°34′13.3″E﻿ / ﻿34.856889°N 44.570361°E﻿ / 34.856889; 44.570361
ประเทศ:  อิรัก
เขตผู้ว่าการ: เศาะลาฮุดดีน
อำเภอ: ฏูซ
ยันก์ญะฮ์ (อาหรับ: ينكجة; ตุรกี (อิรักเติร์กเมน): Yenice) เป็นเมืองในอำเภอฏูซ เขตผู้ว่าการเศาะลาฮุดดีน ประเทศอิรัก ตั้งอยู่ห่างจากชายแดนอิหร่านประมาณ 100 กิโลเมตร (62 ไมล์) ประชากรส่วนใหญ่เป็นชาวเติร์กเมนนิกายซุนนีที่มีประมาณ 25,000 คน
มินบัร

มินบัรสมัยออตโตมันในมัสยิดโมลลาเชเลบีที่อิสตันบูล
มินบัร (อาหรับ: منبر) เป็นแท่นเทศน์ในมัสยิดที่อิหม่าม (ผู้นำละหมาด) ยืนให้คำเทศนา (خطبة, คุตบะฮ์)
ศัพทมูลวิทยา

ศัพท์นี้มีที่มาจากรากภาษาอาหรับของ ن ب ر n-b-r ("ยก, ทำให้สูงขึ้น"); รูปพหุพจน์ในภาษาอาหรับคือ มะนาบิร (อาหรับ: مَنابِر)
รูปแบบและการใช้งาน

มินบัรเป็นสัญลักษณ์ที่นั่งของอิหม่ามผู้นำละหมาดในมัสยิดและให้คำเทศนา ในช่วงแรกของอิสลาม ที่นั่งนี้สงวนไว้เฉพาะศาสดามุฮัมมัด และภายหลังคือเคาะลีฟะฮ์ผู้ดำเนินตามท่าน ซึ่งทำหน้าที่เป็นอิหม่ามของสังคมมุสลิม แต่ภายหลังกลายเป็นมาตรฐานในมัสยิดใหญ่ทั้งหมดและอิหม่ามท้องถิ่นก็เริ่มใช้งานสิ่งนี้ ถึงกระนั้น มินบัรยังคงความสำคัญในฐานะสัญลักษณ์แห่งอำนาจ
แม้ว่ามินบัรมีความคล้ายกับแท่นเทศน์ในโบสถ์คริสต์ แต่มีการใช้งานและตำแหน่งคล้ายกับแท่นอ่านในโบสถ์มากกว่า มินบัรตั้งอยู่ทางขวาของเมียะห์รอบ ช่องในกำแพงมัสยิดที่เป็นสัญลักษณ์ทิศทางสักการะ (ในที่นี้ หันหน้าไปที่มักกะฮ์) โดยมักมีรูปร่างเหมือนหอขนาดเล็กที่มีที่นั่งหรือโครงสร้างตรงยอดคล้ายคีออสและมีบันไดขึ้นไปบนนั้น ข้างล่างบันไดมักมีประตูหรือช่องประตู สิ่งที่มินบัรแตกต่างจากแท่นเทศน์ในโบสถ์คริสต์คือบันไดขึ้นมินบัรมักเป็นเส้นตรงแนวเดียวกันกับที่นั่ง
อ่านเพิ่ม

Pedersen, J.; Golmohammadi, J.; Burton-Page, J.; Freeman-Grenville, G.S.P. (2012). "Minbar". In Bearman, P.; Bianquis, Th.; Bosworth, C.E.; van Donzel, E.; Heinrichs, W.P. (eds.). Encyclopaedia of Islam, Second Edition. Brill.
Bloom, Jonathan; Toufiq, Ahmed; Carboni, Stefano; Soultanian, Jack; Wilmering, Antoine M.; Minor, Mark D.; Zawacki, Andrew; Hbibi, El Mostafa (1998). The Minbar from the Kutubiyya Mosque. The Metropolitan Museum of Art, New York; Ediciones El Viso, S.A., Madrid; Ministère des Affaires Culturelles, Royaume du Maroc.
Lynette Singer (2008). The Minbar of Saladin. Reconstructing a Jewel of Islamic Art. (London: Thames & Hudson).
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ 
อื่น ๆ:  IdRef  İslâm Ansiklopedisi
มุฮัมมัด อัลบะรอดะอี

มุฮัมมัด อัลบะรอดะอี
ดร. มุฮัมมัด มุศเฏาะฟา อัลบะรอดะอี (อาหรับ: محمد مصطفى البرادعى; เกิด 17 มิถุนายน พ.ศ. 2485, ชาวอียิปต์) เคยดำรงตำแหน่งผู้อำนวยการสำนักงานพลังงานปรมาณูระหว่างประเทศหรือไอเออีเอ องค์การอิสระและอยู่ภายใต้การอุปถัมภ์ของสหประชาชาติ เขาและไอเออีเอได้รับรางวัลโนเบลสาขาสันติภาพประจำปี พ.ศ. 2548
อัลบะรอดะอีได้รับปริญญาตรีทางด้านกฎหมายจากมหาวิทยาลัยไคโรในปี พ.ศ. 2505 และได้รับปริญญาเอกด้านกฎหมายระหว่างประเทศที่คณะนิติศาสตร์ มหาวิทยาลัยนิวยอร์ก ในปี พ.ศ. 2517 เข้าสู่วงการทูตโดยทำงานที่กระทรวงการต่างประเทศอียิปต์ในปี พ.ศ. 2507 จากนั้นเขาได้เป็นคณะทูตถาวรอียิปต์ ประจำสหประชาชาติ ทั้งในนครนิวยอร์ก และกรุงเจนีวา ในปี พ.ศ. 2523 เขารับตำแหน่งที่ปรึกษาอาวุโสของโครงการกฎหมายระหว่างประเทศ ที่สถาบันวิจัยและฝึกอบรมแห่งสหประชาชาติ
ตั้งแต่ปี พ.ศ. 2527 อัลบะรอดะอีขึ้นเป็นสมาชิกอาวุโสของกองเลขาธิการไอเออีเอ ก่อนที่เขาจะดำรงตำแหน่งผู้อำนวยการ เขาได้เป็นที่ปรึกษาทางกฎหมายของสำนักงาน (2527 - 2536)
เขาขึ้นดำรงตำแหน่งผู้อำนวยการไอเออีเอต่อจากฮันส์ บลิกซ์ เมื่อวันที่ 1 ธันวาคม พ.ศ. 2540 - 30 พฤศจิกายน พ.ศ. 2552 และเป็นที่รู้จักในฐานะนักการทูตที่ยึดมั่นในแนวทางการเจรจา เพื่อป้องกันการแพร่กระจายของอาวุธนิวเคลียร์
ดำรงตำแหน่งรองประธานาธิบดีอียิปต์ เมื่อวันที่ 14 กรกฎาคม พ.ศ. 2556 - วันที่ 14 สิงหาคม พ.ศ. 2556
ยาอะลี

“ยาอะลี” (อาหรับ: یاعلی "โอ้อะลี") เป็นคำกล่าวในเวลาละหมาดของชาวมุสลิมต่ออัลลอฮ์โดยทางอ้อม เพื่อต้องการชี้นำทางของอะลี อิหม่ามคนแรกของชีอะฮ์. บทละหมาดนี้ใช้เฉพาะกับมุสลิมชีอะฮ์เท่านั้น
มิชารี รอชิด อัลอะฟาซี

| มิชารี รอชิด อัลอะฟาซี |
| --- | --- |

ข้อมูลพื้นฐาน
เกิด: คูเวตซิตี ประเทศคูเวต
ที่เกิด: ประเทศคูเวต
แนวเพลง: อิสลาม นาชีด ฮัมด์ นะอัต กิรอต
อาชีพ: กอรี, อิหม่าม, ฮาฟิซ
เครื่องดนตรี: เสียงร้อง
ช่วงปี: 1997–ปัจจุบัน
นักดนตรี
มิชารี บิน รอชิด อัลอะฟาซี (อาหรับ: مشاري بن راشد العفاسي เกิดที่ประเทศคูเวต) เป็นหนึ่งในบุคคลที่จำอัลกุรอาน พร้อมกับเป็นทั้งอิหม่าม, นักเทศน์, กอรี และนักร้องนาชีด เขาศึกษาที่มหาวิทยาลัยอิสลามมะดีนะฮ์ วิทยาลัยอัลกุรอาน ชำนาญกิรออะฮ์ 10 แบบ และตัฟซีร
รางวัลและการยอมรับ

ในวันที่ 25 ตุลาคม ค.ศ.2008 เขาเป็นชาวอาหรับคนแรกที่ได้รับรางวัลออสการ์แนวสร้างสรรค์ในประเทศอียิปต์ ที่สนับสนุนโดยสันนิบาตอาหรับ และเคยถูกโหวตให้เป็นนักอ่านกุรอานที่ดีที่สุดในปีค.ศ.2012
ดูเพิ่ม

มิชารี อัลอะรอดะฮ์
แหล่งข้อมูลอื่น

Nasheed From "Hearts Be Merciful Album"(2012)
Alafasy's Ramadan nasheed,  August 2009
Recitation by Sheikh Mishary Rashed Al-afasy เก็บถาวร 2016-03-03 ที่ เวย์แบ็กแมชชีน
Recitation Of Mishari
Alafasy Albums เก็บถาวร 2010-06-11 ที่ เวย์แบ็กแมชชีน
Alafasy  Recitations on Islamway
SunniPath  Library – Quran Recitation by Mishary Rashed al-Efasy
Thealif.com – Listen Quran online เก็บถาวร 2019-07-25 ที่ เวย์แบ็กแมชชีน
Info of Sheikh Mishary Rashed Al-afasy
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี 
ศิลปิน:  มิวสิกเบรนซ์
มาเฮอร์ เซน

| มาเฮอร์ เซนماهر زين |
| --- | --- |
Zain performing in Konya, Turkey in March 2014
ข้อมูลพื้นฐาน
ชื่อเกิด: Maher Mustafa Maher Zain
เกิด:  (1981-07-16) 16 กรกฎาคม ค.ศ. 1981 (43 ปี) Tripoli, Lebanon
ที่เกิด: Sweden
แนวเพลง:  R&B  soul  Islamic  nasheed 
อาชีพ:  Singer  songwriter  musician  composer  music producer 
เครื่องดนตรี:  Vocals  guitar  piano  keyboard  percussion  synthesizers 
ช่วงปี: 2009–present
ค่ายเพลง: Awakening

เว็บไซต์: www.maherzain.com
นักดนตรี
มาเฮอร์ เซน (อาหรับ: ماهر زينماهر زين‎ ; เกิดเมื่อ 16 กรกฎาคม ค.ศ. 1981) เป็นนักร้องชาวสวีเดนแนวอาร์แอนด์บี, นักแต่งเพลง และนักดนตรีที่มาจากเลบานอน เขาได้มีอัลบั้มชื่อว่า แทงกิ้วอัลลอฮ์  จากค่ายอเวคเคนนิงเรคอร์ดสในปี 2009 และ ฟอร์กีฟมี เมื่อเมษายน ปี 2012 จากสังกัดเดียวกัน
ผลงาน > อัลบั้ม

| ปี | รายละเอียด | Certifications (sales thresholds) |
| --- | --- | --- |
| 2009 | แทงกิ้วอัลลอฮ์  เผยแพร่: 1 พฤศจิกายน ค.ศ.2009  โดย: Awakening Records  จำหน่ายใน: CD, ในอินเตอร์เน็ต |  8x Platinum, วอร์เนอร์มิวสิกของมาเลเซีย  2x Platinum, โซนี่มิวซิกของอินโดนีเซีย |
| 2012 | ฟอร์กีฟมี  เผยแพร่: 2 เมษายน ค.ศ.2012  โดย: Awakening Records  จำหน่ายใน: CD, ในอินเตอร์เน็ต |  4x Platinum, วอร์เนอร์มิวสิกของมาเลเซีย |
| 2016 | วัน เผยแพร่: 6 June 2016  โดย: Awakening Records  จำหน่ายใน: CD, ในอินเตอร์เน็ต |  - |
วิดีโอ

2009: "ปาเลสไตน์วิลบีฟรี"
2009: "ซุบฮานัลลอฮ์"
2010: "อินชาอัลลอฮ์"
2010: "เดอะชูเซนวัน"
2011: "ฟรีดอม"
2011: "ยานาบีสาลามอาลัยกา"
2011: "ฟอร์เดอะเรสออฟมายไลฟ์"
2012: "นัมเบอร์วันฟอร์มี"
2012: "โซซูน"
2012: "ไกด์มีออลเดอะเวย์"
2013: "เลิฟวิลพรีเวล"
2013: "รอมาฎอน"
2014: "มุฮัมหมัด (ซอล.)"
2014: "นาสตัชบะฮ์ลานา" (ภาษาอาหรับ ناس تشبهلنا)
2014: "วันเดย์"
2015: "อะ'มารูนา อะ'มาลูนา" (ภาษาอาหรับ أعمارنا أعمالنا)
2016: "ไอเอมอะไลฟ์" (กับ อะตีฟ อัสลัม)
2016: "บายมายไซด์"
2016: "พาราไดซ์"
2016: "พีซบีอะพอนยู"
2016: "เดอะเวย์ออฟเลิฟ" (กับ มุสตาฟา ซีซีลี)
2017: "โคลสทูยู"
2017: "อัซ-ซูบฮูบาดา" (ภาษาอาหรับ الصبح بدا)
2017: "กุนรอฮ์มะฮ์" (ภาษาอาหรับ كن رحمة)
2017: "มะดีนะฮ์"
2011: "ไอบีลีฟ" (อิรฟาน แมกกี ฟีด. มาเฮอร์ เซน ในอัลบั้ม ไอบีลีฟ ของ อิรฟาน แมกกี)
2009 : "เนเวอร์ฟอร์เกท" (เมซุท คูรติส ฟีด. มาเฮอร์ เซน ในอัลบั้ม บีเลิฟด์ ของ เมซุท คูรติส)
2014: "โซรีล" (รีฟ ฟีด. มาเฮอร์ เซน ในอัลบั้ม เดอะพาท ของ รีฟ)
2014: "อีดุนซะอีด" (เมซุท คูรติส ฟีด. มาเฮอร์ เซน ในอัลบั้ม ตาบัสสัม ของ เมซุท คูรติส)
เว็บที่เชื่อมโยง

เว็บไซต์ทางการ
Official
มาเฮอร์ เซน ในงานการกุศลที่ เอ็สเซิน เยอรมัน (2012)
ยะห์ยา อัลมัวะอ์ตะศิม

ยะห์ยา อัลมัวะอ์ตะศิม (อาหรับ: أبو زكرياء المعتصم يحي بن الناصر; อะบู ซะกะรียาอ์ อัลมัวะอ์ตะศิม ยะห์ยา อิบน์ อันนาศิร; สวรรคต ค.ศ. 1236) เป็นเคาะลีฟะฮ์คู่แข่งแห่งรัฐเคาะลีฟะฮ์อัลโมฮาด โดยครองราชย์ตั้งแต่ ค.ศ. 1227 ถึง 1229 พระองค์เป็นโอรสของมุฮัมมัด อันนาศิร และพระอนุชาของยูซุฟที่ 2, เคาะลีฟะฮ์อัลโมฮาด
หลังจากอับดัลลอฮ์ อัลอาดิล พระปิตุลาของพระองค์สวรรคต ยะห์ยาถูกสนับสนุนโดยชัยค์แห่งมาร์ราคิช แต่สองปีต่อมาพระองค์ถูกถอดถอนโดยอิดรีส อัลมะอ์มูน พระปิตุลาผู้อ้างสิทธิอีกองค์ หลังอิดรีสสวรรคตใน ค.ศ. 1232 ยะห์ยาครองราชย์ต่อ แต่อับดุลวาฮิดที่ 2 ลูกพี่ลูกน้องของพระองค์อ้างสิทธิในการครองราชย์ พระองค์ยังคงคุมมาร์ราคิชจนกระทั่งสวรรคตใน ค.ศ. 1236 แล้วพื้นที่ทั้งหมดตกอยู่ภายใต้การครองราชย์ของอับดุลวาฮิด
สารานุกรม

Charles-André Julien. Histoire de l‘Afrique du Nord, des origines à 1830.
มุอ์มิน

สำหรับหนังสือและคอมมิกโดยตูเว ยานซอน ดูที่ มูมิน
มุอ์มิน (อาหรับ: مؤمن; เพศหญิง مؤمنة มุอ์มินะฮ์) เป็นศัพท์ภาษาอาหรับที่ถูกอ้างอิงบ่อยในอัลกุรอาน ซึ่งหมายถึง "ผู้ศรัทธา" คำนี้สื่อถึงบุคคลที่น้อมรับพระประสงค์ของอัลลอฮ์โดยสมบูรณ์และมีความศรัทธาตั้งมั่นในหัวใจ และยังเป็นชื่อกับหนึ่งในพระนามของพระเป็นเจ้าในศาสนาอิสลาม
ในอัลกุรอาน

อัลกุรอานได้กล่าวถึงสิ่งนี้ว่า:
(อันนิซาอ์ 4:136) ผู้ศรัทธาทั้งหลาย! จงศรัทธาต่ออัลลอฮ์และเราะซูล (มุฮัมมัด) ของพระองค์เถิด และคัมภีร์ (อัลกุรอาน) ที่พระองค์ได้ทรงประทานลงมาแก่เราะซูลของพระองค์ และคัมภีร์ที่พระองค์ได้ทรงประทานลงมาก่อนนั้น และผู้ใดปฏิเสธศรัทธาต่ออัลลอฮ์ และมลาอิกะฮ์ของพระองค์และบรรดาคัมภีร์ของพระองค์และบรรดาเราะซูลของพระองค์ และวันปรโลกแล้วไซร้ แน่นอนเขาก็ได้หลงทางไปแล้วอย่างไกล
ความแตกต่างระหว่างมุสลิมกับ มุอ์มิน

โองการด้านล่างนี้กล่าวถึงความแตกต่างระหว่างมุสลิมและผู้ศรัทธา:
(อัลฮุญุรอต 49:14) อาหรับชาวชนบทกล่าวว่า เราศรัทธาแล้ว จงกล่าวเถิด (มุฮัมมัดว่า) พวกท่านยังมิได้ศรัทธา แต่จงกล่าวเถิดว่าเราเข้ารับอิสลามแล้ว เพราะการศรัทธายังมิได้เข้าสู่หัวใจของพวกท่าน และถ้าหากพวกท่านเชื่อฟังปฏิบัติตามอัลลอฮ์และเราะซูลของพระองค์แล้ว พระองค์จะไม่ทำให้การงานของพวกท่านด้อยลงแต่ประการใด แท้จริงอัลลอฮ์เป็นผู้ทรงอภัยผู้ทรงเมตตาเสมอ
มุฮัมมัด ฮุซัยน์ ฏ็อนฏอวี

| จอมพลมุฮัมมัด ฮุซัยน์ ฏ็อนฏอวี |
| --- | --- |
ฏ็อนฏอวีใน ค.ศ. 2002

ประธานาธิบดีชั่วคราวแห่งอียิปต์
ดำรงตำแหน่ง 11 กุมภาพันธ์ ค.ศ. 2011 – 30 มิถุนายน ค.ศ. 2012
นายกรัฐมนตรี: อะห์มัด ชะฟีก อิศอม ชะร็อฟ กะมาล อัลญันซูรี
รอง: ซามี อะนาน
ก่อนหน้า: ฮุสนี มุบาร็อก (ในฐานะประธานาธิบดี)
ถัดไป: มุฮัมมัด มุรซี (ในฐานะประธานาธิบดี)
เลขาธิการทั่วไปของขบวนการไม่ฝักใฝ่ฝ่ายใด
ดำรงตำแหน่ง 11 กุมภาพันธ์ ค.ศ. 2011 – 30 มิถุนายน ค.ศ. 2012
ก่อนหน้า: ฮุสนี มุบาร็อก
ถัดไป: มุฮัมมัด มุรซี
รัฐมนตรีว่าการกระทรวงกลาโหม
ดำรงตำแหน่ง 20 พฤษภาคม ค.ศ. 1991 – 12 สิงหาคม ค.ศ. 2012
นายกรัฐมนตรี: อาฏิฟ ศิดกี กะมาล อัลญันซูรี อาฏิป อุบัยด์ อะห์มัด นะซีฟ อะห์มัด ชะฟีก อิศอม ชะร็อฟ กะมาล อัลญันซูรี ฮิชาม ก็อนดีล
ก่อนหน้า: ศ็อบรี อะบู ฏอลิบ
ถัดไป: อับดุลฟัตตาห์ อัสซีซี
 
ข้อมูลส่วนบุคคล
เกิด: 31 ตุลาคม ค.ศ. 1935(1935-10-31) ไคโร ราชอาณาจักรอียิปต์
เสียชีวิต: 21 กันยายน ค.ศ. 2021(2021-09-21) (85 ปี) ไคโร ประเทศอียิปต์
พรรคการเมือง: อิสระ
ศิษย์เก่า: Egyptian Military Academy
รางวัล: Liberation Order United Arab Republic Anniversary Order Distinguished Service Order Order of the Nile
ยศที่ได้รับการแต่งตั้ง
รับใช้:  อียิปต์
สังกัด:  กองทัพบกอียิปต์
ประจำการ: 1955–2012
ยศ:  จอมพล
บังคับบัญชา: ผู้บัญชาการกองทัพอียิปต์
ผ่านศึก: วิกฤตการณ์สุเอซ สงครามกลางเมืองเยเมนเหนือ สงครามหกวัน สงครามพร่ากำลัง สงครามยมคิปปูร์ สงครามอ่าวเปอร์เซีย เหตุการณ์ความไม่สงบในคาบสมุทรไซนาย

มุฮัมมัด ฮุซัยน์ ฏ็อนฏอวี ซุลัยมาน (อาหรับ: محمد حسين طنطاوي سليمان, ภาษาอาหรับอียิปต์: [mæˈħæmmæd ħeˈseːn tˤɑnˈtˤɑːwi seleˈmæːn]; 31 ตุลาคม ค.ศ. 1935 - 21 กันยายน ค.ศ. 2021) เป็นจอมพลและนักการเมืองชาวอียิปต์ เขาเป็นผู้บัญชาการทหารของกองทัพอียิปต์ และเป็นประมุขแห่งรัฐโดยพฤตินัยของสภาสูงสุดแห่งกองทัพ จากการขับประธานาธิบดี ฮุสนี มุบาร็อก ออกจากตำแหน่งในวันที่ 11 กุมมภาพันธ์ ค.ศ. 2011 จนกระทั่งมาการแต่งตั้งมุฮัมมัด มุรซี เป็นประธานาธิบดีอียิปต์ในวันที่ 30 มิถุนายน ค.ศ. 2012 ฏ็อนฏอวีเคยดำรงตำแหน่งรัฐมนตรีว่าการกระทรวงกลาโหมใน ค.ศ. 1991 จนกระทั่งมุรซีให้เขาเกษียณในวันที่ 12 สิงหาคม ค.ศ. 2012
หลังเจ็บป่วยไปได้ระยะหนึ่ง ฏ็อนฏอวีเสียชีวิตในวันที่ 21 กันยายน ค.ศ. 2021
อ่านเพิ่ม

Kechichian, Joseph; Nazimek, Jeanne (1997). "Challenges to the Military in Egypt". Middle East Policy. 5 (3): 125–139. doi:10.1111/j.1475-4967.1997.tb00286.x.
Neriah, Jacques. "The Egyptian Supreme Council of the Armed Forces Under Field Marshal Tantawi: A Recipe for Revolution or More of the Same?". Jerusalem Center for Public Affairs. คลังข้อมูลเก่าเก็บจากแหล่งเดิมเมื่อ 2011-09-05. สืบค้นเมื่อ 13 March 2011.
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ 
| ด ค ก ประธานาธิบดีอียิปต์ (รายชื่อ) |
| --- | --- | --- |
Coat of arms of Egypt:  มุฮัมมัด นะญีบ  ญะมาล อับดุนนาศิร  อันวัร อัสซาดาต  ซูฟี อบูฏ ตลิบ  ฮุสนี มุบาร็อก  มุฮัมมัด ฮุซัยน์ ฏ็อนฏอวี  มุฮัมมัด มุรซี  อัดลี มันศูร  อับดุลฟัตตาห์ อัสซีซี 
ตัวเอียง หมายถึงประธานาธิบดีรักษาการ หรือเฉพาะการ